Romain Gary

Romain Gary, Roman Kacew benetako izenez, (Vilnius, Lituania, 1914ko maiatzaren 21a - Paris, Frantzia, 1980ko abenduaren 2a), frantses-idazlea.

 Bizitza 

Lituaniakoa zen jaiotzez. Haurtzaroa eta gaztaroa Sobietar Batasunean eta Polonian eman zituen. 1928an Parisa joan zen, eta Bigarren Mundu Gerran Frantzia askatuaren aldeko soldadu izan zen.

 Obra 


Haren lehen eleberria, Education européenne (1945, Europar heziketa), poloniarrek izan zuten alemaniarren kontrako erresistentzian oinarrituta dago.

1956an Les racines du ciel (Zeruaren sustraiak) idatzi zuen, Afrikan girotutako eleberria. La promesse de l´aube (1959) idatzi zuen gero, amaren oroiminez idatzitakoa.

Arrazismoaren aurka Chien blanc idatzi zuen (1970, Zakur zuria) eta 1975ean Goncourt saria eman zioten La vie devant soi (Bizitza haren aitzinean) liburuarengatik. Goncourt saria bi bider irabazi duen idazle bakarra da; haietatik batean, irabazi zuen lana izengoitiaz sinatu zuen.

 Erreferentziak 

Kategoria:Lituaniako eleberrigileak
Kategoria:Frantziako eleberrigileak
Kategoria:Goncourt sariaren irabazleak
Kategoria:Lituaniako juduak
Kategoria:Suizidak
Kategoria:Ohorezko Legioko komandanteak
Kategoria:Parisen hildakoak
Kategoria:Yiddish hiztunak